আগরতলা, মে ০৬ : মথং থা জুনগী তাং ২১ দা ত্রিপুরাদা ঐতিহাসিক ওইরবা রাধানগরগী শ্রীশ্রীরাধামাধব দেবতা বাড়ী মন্দিরগী আখড়াদা ইনিংথৌ ভাগ্যচন্দ্র মহারাজগী ফাইভার গ্লাসনা শাবা মীতম অম খিনগদৌরি। রাজর্ষি ভাগ্যচন্দ্র কালচারেল ফাউন্ডেশন মণিপুরনা মরু ওইনা থৌশিন্দুনা মীতম অসি খিনগদৌবনি।  হিরম অসিদা ফাউন্ডেশনগী মীহুৎ কাঙবু অমনা লৈঙাক্কী ডেপুটি সিএম, কালচারেল মিনিষ্টারগসু ৱারী শান্নখ্রে। ৱাফমসি সিএমদসু খংহনখিবা লৈখ্রে।  সিএম মশামকসু রাধানগর লাইফম অদু ভিজিট তৌখ্রে হায়রি।
 অসোমদা তোঙানবা পাউ অমদা বাংলাদেশকী মৌলভীবাজার জেলাগী কমলগঞ্জ উপজেলা মনুং চননা লৈবা নয়াপত্তন খুঙ্গংদা ভাগ্যচন্দ্র তিরোভাব উৎসব পাঙথোক্কদৌরি।  হিরম অসিগী মতাংদা মীটিং অমা মে ২১দা ফমগনি হায়রি।  মিটিংদা মণিপুরদগী ফাউন্ডেশন গী মীহুৎ কাঙবু খরসু য়াওগদৌরি।  পনবা য়াবদি ইং ১৭৯৮ দা মুর্শিদাবাদকী গম্ভিলাপাটতা ইনিংথৌ ভাগ্যচন্দ্রগী পুন্সি অরোইবা য়াহিব তাখি।  সেপ্টেম্বর দা পাঙথোক্কদবা ২২৪ শুবা ‘তিরোভাব উৎসব’দা মণিপুরদগী রাজর্ষি ভাগ্যচন্দ্র কালচারেল ফাউন্ডেশনগী কালচারেল টিম অমা ভানুগাছ চৎকদৌরি হায়রি। 